Jesse Kallio mestaritallin kalustolla rallicrossin RX2-sarjaan | Ralli.net
Yksi viime kauden suomalaisen autourheilun kansainvälinen menestyjä, Jesse Kallio, 20, jatkaa ajajauraansa rallicrossin MM-sarjan oheisluokassa RX2-sarjassa ruotsalaisen OMSE-tallin (Olsberg Motorsport Evolution) kalustolla.
Taakse jäänyt kausi oli Kalliolle menestys: sarjan seitsemästä osakilpailusta Kallio saavutti viisi palkintopallisijoitusta ja sijoittui sarjan loppupisteissä kolmanneksi. Menestyksellinen debyyttikausi toi tullessaan myös lajin MM-sarjan kasvattajaluokkana tunnetun RX2-sarjan Vuoden tulokaskuljettaja -palkinnon.